
Direcția tehnică
Nr. 14855 din 19.12.2023
 RAPORT DE SPECIALITATE
privind aprobarea Studiului de fezabilitate prin Hotărârea Consiliului Local aferent obiectivului de investiţie ’’EXTINDEREA REŢELELOR DE ALIMENTARE CU APĂ ŞI DE CANALIZARE MENAJERĂ ÎN MUNICIPIUL MARGHITA’’ derulat în cadrul Programului vizând sisteme de alimentare cu apă, canalizare şi epurare a apelor uzate finanţat de către Administraţia Fondului pentru Mediu - A.F.M., şi din Bugetul local.
 
Având în vederea faptul că Primăria Municipiului Marghita dorește aprobarea proiectului cu titlul: ’’EXTINDEREA REŢELELOR DE ALIMENTARE CU APĂ ŞI DE CANALIZARE MENAJERĂ ÎN MUNICIPIUL MARGHITA’’, propus spre finanțare prin Administraţia Fondului pentru Mediu - A.F.M. în cadrul Programului vizând sisteme de alimentare cu apă, canalizare şi epurare a apelor uzate.
Luând în calcul:

· Ghidul de finanțare preliminar aferent Programului vizând sisteme de alimentare cu

apă, canalizare şi epurare a apelor uzate publicat de către Administraţia Fondului pentru Mediu - A.F.M. pe pagina proprie de internet - www.afm.ro;
· Hotărârea Guvernului nr. 188/2002 pentru aprobarea unor norme privind condiţiile de descărcare în mediul acvatic a apelor uzate, cu modificările şi completările ulterioare;
· Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare.
Prin prezentul apel de proiecte se propune protejarea populaţiei de efectele negative ale apelor uzate asupra sănătăţii omului şi mediului prin asigurarea de reţele de canalizare şi staţii de epurare şi asigurarea alimentării cu apă potabilă, reducerea şi limitarea impactului negativ asupra mediului, cauzat de evacuările de ape uzate, efectuarea investiţiilor necesare înființării de sisteme de alimentare cu apă și/sau canalizare, extindere a sistemelor de alimentare cu apă și/sau canalizare existente, modernizare a sistemelor de alimentare cu apă și/sau canalizare existente, care vor contribui la îmbunătăţirea protecţiei mediului.
În conformitate cu Studiul de fezabilitate, elaborat de către CONSTRUCT CDP SRL în calitate de proiectant general, obiectivul de investiții propus a se implementa are următoarele date tehnice principale de realizat:

Rețea de alimentare cu apă potabilă:
- lungimea totală de extindere : 9.032,00 m
- branșamente apă potabilă : 565 buc

- hidranți de incendiu exterioare : 55 buc

- subtraversare râu : 2 buc

- supratraversare râu : 1 buc

- refaceri carosabile inclusiv podețe și trotuare : 21.078,00 mp

Rețea de canalizare menajeră:
- lungimea totală de extindere : 16.303,00 m

- lungime totală canalizare sub presiune : 1.228,00 m

- total stații de pompare : 10 buc

- racord canalizare menajeră : 919 buc

- subtraversare râu : 2 buc

- refaceri carosabile inclusiv podețe și trotuare : 26.623,00 mp

Pentru obținerea finanțării, solicitantul și proiectul trebuie să respecte toate criteriile de eligibilitate, în termenele stabilite prin ghidul de finanțare a Programului vizând sisteme de alimentare cu apă, canalizare şi epurare a apelor uzate emis de către Ministrul mediului, apelor și pădurilor.
Valoare totală a obiectivului de investiții – conform Scenariului 1:
         26.338.812,03 lei fără TVA  respectiv  31.293.838,00 lei cu TVA 
Din care:   Construcții și montaj:  23.248.000,00  lei  fără TVA
Valoarea maximă eligibilă :
         25.210.084,03 lei fără TVA  respectiv  30.000.000,00 lei cu TVA
Valoarea maximă neeligibilă reprezentând contribuția proprie suportată din bugetul local :

         1.128.728,00 lei fără TVA  respectiv  1.293.838,00 lei cu TVA
Finanțare nerambursabilă:   

25.210.084,03 lei fără TVA  respectiv  30.000.000,00 lei cu TVA
Valoarea eligibilă și nerambursabilă este în proporţie de 4,1344% din valoarea totală a obiectivului de investiții.
Durata estimată pentru implementarea obiectivului de investiții: 36 luni de la semnarea contractului de finanțare. Implementarea proiectului începe la data depunerii cererii de avans sau a primei cereri de decontare și se finalizează odată cu depunerea ultimei cereri de decontare, fără a depăși 36 luni.
Luând în considerare:
- referatul de aprobare al Primarului Municipiului Marghita înregistrat cu nr. 14854 din 19.12.2023
- ghidul de finanțare preliminar aferent Programului vizând sisteme de alimentare cu apă, canalizare şi epurare a apelor uzate publicat de către Administraţia Fondului pentru Mediu - A.F.M.
Solicit a se aproba:

· Studiul de fezabilitate prin Hotărârea Consiliului Local pentru obiectivul de investiții cu denumirea  ’’EXTINDEREA REŢELELOR DE ALIMENTARE CU APĂ ŞI DE CANALIZARE MENAJERĂ ÎN MUNICIPIUL MARGHITA’’, Anexa nr. 1;








     Consilier principal

         Compartiement Investiții




 

                      ing. Borzási Tamás Szabolcs 


